ประกาศบรรษัทประกันสินเชื่ออุตสาหกรรมขนาดย่อมประกาศบรรษัทประกันสินเชื่ออุตสาหกรรมขนาดย่อมเรื่องโครงสร้างและการจัดหน่วยงาน อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของบรรษัทประกันสินเชื่ออุตสาหกรรมขนาดย่อม[๑] โดยที่บรรษัทประกันสินเชื่ออุตสาหกรรมขนาดย่อม(บสย.) ได้มีการปรับปรุงโครงสร้างองค์กรเพื่อให้สามารถรองรับการดำเนินการภายใต้กรอบยุทธศาสตร์ตามแผนวิสาหกิจดังนั้นเพื่อให้เป็นตามพระราชบัญญัติข้อมูลข่าวสารราชการ พ.ศ. ๒๕๔๐ มาตรา ๗ (๑) (๒) (๓)ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่าง ๆ ของบสย. จึงออกประกาศไว้ ดังต่อไปนี้ข้อ๑ ให้ยกเลิกประกาศบรรษัทประกันสินเชื่ออุตสาหกรรมขนาดย่อมเรื่อง โครงสร้างและการจัดหน่วยงาน อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของบรรษัทประกันสินเชื่ออุตสาหกรรมขนาดย่อม ลงวันที่ ๒๓มกราคม ๒๕๕๘ข้อ๒ บรรษัทประกันสินเชื่ออุตสาหกรรมขนาดย่อม(บสย.)เป็นนิติบุคคลที่จัดตั้งขึ้นตามพระราชบัญญัติบรรษัทประกันสินเชื่ออุตสาหกรรมขนาดย่อมพ.ศ. ๒๕๓๔ โดยมีวัตถุประสงค์ดังนี้(๑)ช่วยเหลือภารธุระอุตสาหกรรมขนาดย่อมให้ได้รับสินเชื่อจากสถาบันการเงินจำนวนมากขึ้น(๒)ช่วยให้สถาบันการเงินมีความมั่นใจในการให้สินเชื่อแก่ภารธุระอุตสาหกรรมขนาดย่อมมากยิ่งขึ้น(๓)เร่งการกระจายสินเชื่อไปยังภารธุระอุตสาหกรรมขนาดย่อมทั่วประเทศได้เร็วขึ้น และ(๔)ช่วยให้การพัฒนาภารธุระอุตสาหกรรมขนาดย่อมบรรลุเป้าหมายตามแผนพัฒนาเศรษฐกิจและสังคมแห่งชาติข้อ๓ บรรษัทประกันสินเชื่ออุตสาหกรรมขนาดย่อมมีอำนาจและหน้าที่ ดังต่อไปนี้(๑)ให้การค้ำประกันสินเชื่อแก่ภารธุระอุตสาหกรรมขนาดย่อม(๒)ประกันซื้อ(๓)จัดให้มีเงินกลับมาลงทุนใหม่ด้วยวิธีขายทรัพย์สินที่บรรษัทได้มาจากการลงทุน(๔)กู้ยืมเงินในหรือนอกราชอาณาจักรเพื่อธุรกิจของบรรษัทและให้หลักประกันเงินที่กู้ยืม(๕)ใช้เงินคงเหลืออยู่เปล่าของบรรษัทซื้อหลักทรัพย์ที่มั่นคง(๖)จัดให้ได้มา ถือกรรมสิทธิ์ เช่าหรือให้เช่า จำนองหรือรับจำนอง จำนำหรือรับจำนำและขายหรือจำหน่ายด้วยวิธีอื่นใดซึ่งอสังหาริมทรัพย์ สังหาริมทรัพย์หรือหลักทรัพย์(๗)เปิดบัญชีเงินฝากไว้กับธนาคาร(๘)จัดให้ได้มาซึ่งสัมปทาน สิทธิ หรือเอกสิทธิ์ใด ๆบรรดาที่บรรษัทเห็นว่าจะช่วยให้วัตถุประสงค์ของบรรษัทสำเร็จผล(๙)ให้คำแนะนำเกี่ยวกับการบริหาร การจัดการ และทางเทคนิคแก่ภารธุระอุตสาหกรรมขนาดย่อมและช่วยให้ภารธุระอุตสาหกรรมขนาดย่อมนั้นได้รับบริการเกี่ยวกับการบริหารการจัดการและทางเทคนิค(๑๐)สั่งจ่าย รับรองหรือสลักหลังตั๋วเงินหรือใช้เงินตามตั๋วเงินเพื่อประโยชน์แห่งธุรกิจของบรรษัท(๑๑)จัดให้มีการสงเคราะห์ตามสมควรแก่ลูกจ้าง หรือผู้ที่พ้นจากการเป็นลูกจ้างของบรรษัทและครอบครัวของบุคคลเหล่านั้น(๑๒)กระทำการอย่างอื่นบรรดาที่เกี่ยวกับหรือเนื่องในการจัดให้สำเร็จตามวัตถุประสงค์ของบรรษัทข้อ๔ โครงสร้างกรรมการบรรษัทประกันสินเชื่ออุตสาหกรรมขนาดย่อมและอำนาจหน้าที่๔.๑บรรษัทประกันสินเชื่ออุตสาหกรรมขนาดย่อม (บสย.) มีโครงสร้างคณะกรรมการชุดต่าง ๆดังนี้(๑)คณะกรรมการ บสย.(๒)คณะกรรมการบริหาร(๓)คณะกรรมการตรวจสอบ(๔)คณะกรรมการบริหารความเสี่ยง(๕)คณะกรรมการด้านกำกับดูแลกิจการที่ดีและความรับผิดชอบต่อสังคม (CG&CSR)(๖)คณะกรรมการกิจการสัมพันธ์๔.๒อำนาจหน้าที่ของคณะกรรมการชุดต่าง ๆ มีดังนี้๑.คณะกรรมการ บสย.คณะกรรมการบสย. มีขอบเขตอำนาจหน้าที่ ตามที่กำหนดในมาตรา ๒๑แห่งพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ ๒๕๓๔โดยมีอำนาจและหน้าที่กำกับและควบคุมโดยทั่วไป ซึ่งการดำเนินงานการบริหารกิจการและธุรกิจของบรรษัทและให้มีอำนาจกระทำการต่าง ๆที่บรรษัทจะพึงกระทำได้ อำนาจเช่นว่านี้ให้รวมถึง(๑)จ่ายเงินของบรรษัทเพื่อเป็นค่าใช้จ่ายใด ๆที่เกิดขึ้นในการจัดกิจการและการประกอบธุรกิจตามวัตถุประสงค์ของบรรษัทการให้สินจ้างแก่กรรมการและลูกจ้างของบรรษัท(๒)ควบคุมให้มีการตรวจคำร้องทุกฉบับที่ภารธุระอุตสาหกรรมขนาดย่อมยื่นขึ้นมาเพื่อขอรับการค้ำประกันสินเชื่อของบรรษัทและให้รับไว้พิจารณาเฉพาะแต่ที่เห็นสมควรในทางเทคนิคการเงิน การเศรษฐกิจและนโยบายการส่งเสริมอุตสาหกรรมขนาดย่อมของรัฐบาล โดยมิต้องคำนึงถึงการอื่นใดทั้งสิ้น๒.คณะกรรมการบริหารคณะกรรมการบริหารมีขอบเขตอำนาจหน้าที่ในการกลั่นกรองและเสนอขออนุมัติต่อคณะกรรมการบสย. สำหรับการปรับปรุงหลักเกณฑ์การค้ำประกันและหลักเกณฑ์การจ่ายค่าประกันชดเชยการเปลี่ยนแปลงอัตราค่าธรรมเนียมค้ำประกัน การจัดโครงสร้างองค์กร การจัดตั้งสำนักงานจังหวัดรวมทั้งการอนุมัติการค้ำประกันสินเชื่อและการจัดซื้อจัดจ้างสินค้าหรือบริการใด ๆ ของบสย. ภายใต้หลักเกณฑ์และวงเงินที่คณะกรรมการ บสย. กำหนด๓.คณะกรรมการตรวจสอบคณะกรรมการบสย. เป็นผู้แต่งตั้งคณะกรรมการตรวจสอบเพื่อทำหน้าที่ในการกำกับดูแลให้รายงานทางการเงินมีความน่าเชื่อถือให้บสย. มีระบบการควบคุมภายในและการบริหารความเสี่ยงที่มีประสิทธิภาพและมีการกำกับดูแลกิจการที่ดี การปฏิบัติงานตามความรับผิดชอบนี้ คณะกรรมการตรวจสอบสามารถดำเนินการโดยการกำกับดูแลการปฏิบัติงานของหน่วยตรวจสอบภายในและการหารือร่วมกับฝ่ายบริหารผู้สอบบัญชี และบุคคลที่เกี่ยวข้องอื่น ๆตามแนวทางปฏิบัติเกี่ยวกับความรับผิดชอบของคณะกรรมการตรวจสอบเกี่ยวกับการตรวจสอบภายในที่กำหนดไว้ในคู่มือการปฏิบัติงานการตรวจสอบภายในรัฐวิสาหกิจ๔.คณะกรรมการบริหารความเสี่ยงคณะกรรมการบสย. ได้แต่งตั้งคณะกรรมการบริหารความเสี่ยง โดยให้มีอำนาจหน้าที่ กำหนดนโยบายเพื่อเสนอต่อคณะกรรมการ บสย.พิจารณาในเรื่องการบริหารความเสี่ยง โดยรวมซึ่งต้องครอบคลุมถึงความเสี่ยงด้านต่างๆ ที่สำคัญ สอดคล้องกับกลยุทธ์ขององค์กรโดยสามารถประเมินติดตามและดูแลปริมาณความเสี่ยงของ บสย. ให้อยู่ในระดับที่เหมาะสม รวมถึงทบทวนความเหมาะสมและความเพียงพอของนโยบายและระบบการบริหารความเสี่ยงโดยรวมถึงความมีประสิทธิผลของระบบและการปฏิบัติตามนโยบายที่กำหนด๕.คณะกรรมการด้านกำกับดูแลกิจการที่ดีและความรับผิดชอบต่อสังคม (CG&CSR)คณะกรรมการบสย. ได้แต่งตั้ง คณะกรรมการด้านกำกับดูแลกิจการที่ดีและความรับผิดชอบต่อสังคม (CG&CSR)โดยให้มีอำนาจหน้าที่ในการเสนอแนะ ทบทวนนโยบายและให้คำแนะนำแก่คณะกรรมการ บสย.ในเรื่องที่เกี่ยวกับการกำกับดูแลกิจการที่ดีและความรับผิดชอบต่อสังคมทบทวนแนวทางหลักการกำกับดูแลกิจการที่ดีและความรับผิดชอบต่อสังคมของเพื่อให้สอดคล้องกับแนวทางการปฏิบัติของสากลติดตามผลการดำเนินงานของบสย.ที่เกี่ยวข้อง รวมทั้งส่งเสริมให้คณะกรรมการ บสย.ผู้บริหารและพนักงานมีส่วนร่วมในการกำกับดูแลกิจการที่ดีและมีส่วนร่วมในกิจกรรมที่แสดงความรับผิดชอบต่อสังคม๖.คณะกรรมการกิจการสัมพันธ์คณะกรรมการบสย. ได้แต่งตั้งคณะกรรมการกิจการสัมพันธ์โดยให้มีอำนาจหน้าที่ในการพิจารณาให้ความเห็นเกี่ยวกับการปรับปรุงประสิทธิภาพในการดำเนินงานตลอดจนส่งเสริมและพัฒนาแรงงานสัมพันธ์และหาแนวทางปรองดองและระงับข้อขัดแย้งรวมทั้งพิจารณาปรับปรุงระเบียบข้อบังคับในการทำงานนอกจากนี้ให้คำปรึกษาหารือเพื่อแก้ไขปัญหาตามคำร้องทุกข์ของลูกจ้างหรือสภาพแรงงานรวมถึงการร้องทุกข์ที่เกี่ยวกับการลงโทษทางวินัยและให้คำปรึกษาหารือเพื่อพิจารณาปรับปรุงสภาพการจ้างข้อ๕ บรรษัทประกันสินเชื่ออุตสาหกรรมขนาดย่อม(บสย.) มีโครงสร้างองค์กรและขอบเขตอำนาจหน้าที่ที่สำคัญของฝ่ายงานตามโครงสร้าง บสย. โดยประกอบด้วย ๔ สายงาน ซึ่งกำกับดูแลรวม๑๙ ฝ่ายงานดังนี้สายงานธุรกิจประกอบด้วย ๓ ฝ่ายงานดังนี้(๑)ฝ่ายการตลาดและพัฒนาผลิตภัณฑ์(๒)ฝ่ายกิจการสาขา(๓)ฝ่ายกิจการต่างประเทศสายงานบริหารทั่วไปประกอบด้วย ๖ ฝ่ายงานดังนี้(๑)ฝ่ายวิเคราะห์ประกันสินเชื่อ(๒)ฝ่ายปฏิบัติการประกันสินเชื่อ(๓)ฝ่ายบัญชีและการเงิน(๔)ฝ่ายกลยุทธ์องค์กร(๕)ฝ่ายบริหารสำนักงาน(๖)ฝ่ายพัฒนากระบวนการและประสิทธิภาพสายงานสนับสนุนประกอบด้วย ๕ ฝ่ายงานดังนี้(๑)ฝ่ายบริหารจัดการหนี้(๒)ฝ่ายบริหารความเสี่ยง(๓)ฝ่ายค่าประกันชดเชย(๔)ฝ่ายบริหารการลงทุน(๕)ฝ่ายเทคโนโลยีสารสนเทศสายงานตรง(ภายใต้การกำกับดูแลของกรรมการและผู้จัดการทั่วไป) ประกอบด้วย ๕ ฝ่ายงาน(๑)สำนักงานกรรมการและผู้จัดการทั่วไป(๒)ฝ่ายตรวจสอบภายใน(๓)ฝ่ายทรัพยากรบุคคล(๔)ฝ่ายประชาสัมพันธ์(๕)ฝ่ายกฎหมายและกำกับกิจการทั้งนี้แต่ละฝ่ายงานมีขอบเขตหน้าที่ความรับผิดชอบ ดังต่อไปนี้(๑)ฝ่ายการตลาดและพัฒนาผลิตภัณฑ์มีหน้าที่ความรับผิดชอบในการวางแผนกำหนดกลยุทธ์การตลาดเพื่อให้บรรลุเป้าหมายขององค์กรจัดกิจกรรมโครงการและส่งเสริมการตลาดร่วมกับหน่วยงานภาครัฐและภาคเอกชนการเข้าร่วมกิจกรรมสนับสนุนการตลาดให้กับลูกค้า บสย. พร้อมทั้งส่งเสริมบริการต่างๆ ของ บสย. สู่กลุ่มเป้าหมาย รวมทั้งพัฒนาธุรกิจโดยการออกพบปะติดต่อสถาบันการเงินและผู้ประกอบการเพื่อแนะนำและชักชวนให้ใช้บริการตลอดจนพัฒนาผลิตภัณฑ์ให้สอดคล้องกับนโยบายประเทศและความต้องการของผู้ประกอบการแต่ละกลุ่มเป้าหมายรวมถึงการบริหารจัดการงานทางด้านลูกค้าสัมพันธ์ (Call Center)(๒)ฝ่ายกิจการสาขามีหน้าที่ความรับผิดชอบในการทำหน้าที่ผลักดันให้ยอดการอนุมัติค้ำประกันสินเชื่อและติดตามหนี้ค่าประกันชดเชยในเบื้องต้นให้เป็นไปตามเป้าหมายองค์กร รักษาความสัมพันธ์กับลูกค้าผู้ประกอบการ SMEs และลูกค้าสถาบันการเงินที่มิใช่ส่วนกลางรวมถึงหน่วยงานคู่ความร่วมมือทั้งภาครัฐและเอกชนผ่านการจัดกิจกรรมและการประชุมร่วมกันเพื่อกระตุ้น สร้างโอกาส แนะนำและช่วยประสานให้SMEs เข้าถึงแหล่งเงินทุนได้มากขึ้น เป็นตัวแทนของ บสย.เพื่อสนับสนุนและส่งเสริมภาพลักษณ์องค์กรอีกทั้งสนับสนุนนโยบายภาครัฐของกระทรวงการคลังที่ดำเนินการช่วยเหลือส่งเสริมและพัฒนาศักยภาพให้กับ SMEs ในรูปแบบการจัดกิจกรรมสัมมนา ให้ความรู้แก่ผู้ประกอบการตามแผน(๓)ฝ่ายกิจการต่างประเทศมีหน้าที่ความรับผิดชอบในการส่งเสริมความร่วมมือและความสัมพันธ์กับสถาบันค้ำประกันสินเชื่อต่างประเทศจัดการประชุมและประสานงานการประชุมระดับต่าง ๆ เช่น ACSIC, ATP เป็นต้น ตลอดจนพัฒนาองค์ความรู้ของ บสย. ในเรื่องการค้ำประกันสินเชื่อของต่างประเทศโดยผ่านการสัมมนา ประชุมการเยี่ยมชมเพื่อแลกเปลี่ยนความรู้และนำมาพัฒนาระบบการค้ำประกันของ บสย.(๔) ฝ่ายวิเคราะห์ประกันสินเชื่อมีหน้าที่ความรับผิดชอบในการรับและพิจารณาคำขอทั้งก่อนและหลังการค้ำประกันสินเชื่อให้เป็นไปตามหลักเกณฑ์และวิธีปฏิบัติของบสย. ตลอดจนติดต่อเจรจาสอบถามกับเจ้าหน้าที่สถาบันการเงินในเรื่องเกี่ยวกับการพิจารณาค้ำประกันสินเชื่อรวมถึงการตอบข้อซักถามให้ความเห็นและให้คำปรึกษากับเจ้าหน้าที่ของสถาบันการเงินและหน่วยงานต่างๆ ที่เกี่ยวข้อง(๕) ฝ่ายปฏิบัติการประกันสินเชื่อ มีหน้าที่ความรับผิดชอบในการออกหนังสือค้ำประกันตามที่ได้รับการอนุมัติรวมถึงบันทึกข้อมูลผู้กู้เข้าระบบค้ำประกันสินเชื่อและ Scan เอกสารการค้ำประกันเข้าระบบเอกสารอิเล็กทรอนิกส์จัดเก็บและให้บริการยืมคืนแฟ้มโครงการผู้กู้ (ก่อนจ่ายค่าประกันชดเชย)ตลอดจนแก้ไขปรับปรุงข้อมูลผู้กู้ที่มีการเปลี่ยนแปลงภายหลังการค้ำประกันติดตามข้อมูลสภาพหนี้ ข้อมูลหลักประกันรวมทั้งกระทบยอดภาระค้ำประกันและจัดทำรายงานการตั้งสำรองค่าประกันชดเชยโครงการ Non PGS(๖)ฝ่ายบัญชีและการเงิน มีหน้าที่ความรับผิดชอบปฏิบัติงานทางด้านบัญชีการวางแผน ควบคุมกำกับ ดูแลงานด้านบัญชีของ บสย. ให้สอดคล้องกับมาตรฐานบัญชีโดยกำหนดแบบและการปฏิบัติด้านบัญชีต่าง ๆ จัดทำ และควบคุมบัญชีต่าง ๆที่เกี่ยวข้องกับทรัพย์สิน หนี้สินและทุน รายได้ รายจ่ายจัดทำงบการเงินและวิเคราะห์สถานะทางการเงิน รวบรวมจัดทำงบประมาณประจำปีและประมาณการทางการเงินของ บสย. ประมวลผลตลอดจนติดตามควบคุมการใช้งบประมาณ รายงานผลการใช้งบประมาณการตรวจสอบเอกสารการขอเบิกค่าใช้จ่ายให้เป็นไปตามระเบียบอำนาจอนุมัตินอกจากนี้ยังจัดทำรายงานติดตามการเรียกเก็บค่าธรรมเนียมจากลูกค้าให้ตรงตามเวลาที่กำหนดจัดเก็บและดูแลเอกสารสำคัญทั้งทางด้านการเงินและสัญญาค้ำประกันต่าง ๆ(๗)ฝ่ายกลยุทธ์องค์กรมีหน้าที่ความรับผิดชอบในการนำเสนอแนวทางในการกำหนดยุทธศาสตร์การดำเนินงานและนโยบายขององค์กรให้สอดคล้องกับพันธกิจหลักองค์กรโดยให้สอดคล้องกับแนวทางการพัฒนาของภาครัฐ จัดทำแผนวิสาหกิจประจำปีและดำเนินการจัดทำกระบวนการขอเบิกงบชดเชยจากภาครัฐประจำปีงบประมาณประสานงานกับผู้บริหารระดับสูงและผู้บริหารในการกำหนดตัวชี้วัดและจัดทำเกณฑ์การประเมินผลการดำเนินงานของบสย. ตามเกณฑ์ที่ทางการกำหนดดำเนินการจัดทำและส่งรายงานผลการดำเนินงานให้หน่วยงานกำกับดูแลทั้งกระทรวงการคลังและธนาคารแห่งประเทศไทย(๘) ฝ่ายบริหารสำนักงาน มีหน้าที่อำนวยความสะดวกรับเรื่องราวเอกสาร การติดต่อประสานงานเรื่องต่าง ๆการดูแลรักษาความสะอาดเรียบร้อยของอาคารสถานที่ การวางแผน การใช้อาคารสถานที่ยานพาหนะ นอกจากนี้ยังมีงานด้านพัสดุ งานจัดซื้อ งานบริหารทรัพย์สินงานการเงินงานบริหารสัญญา(๙)ฝ่ายพัฒนากระบวนการและประสิทธิภาพมีหน้าที่ดำเนินงานด้านวางแผนพัฒนาและปรับปรุงกระบวนการทำงานของ บสย.ให้สอดคล้องกับนโยบาย เป้าหมาย และกลยุทธ์ขององค์กร พัฒนาด้านระบบงาน (Work System) และกระบวนการทำงาน (Work Process) เพื่อให้เกิดประสิทธิภาพต่อองค์กรรวมทั้งกำกับดูแลงานด้านระบบประเมินคุณภาพรัฐวิสาหกิจ (SEPA)หรือระบบบริหารคุณภาพ เพื่อให้บรรลุตามแผนงานและเกณฑ์ที่ สคร. กำหนดและหาแนวทางการบริหารจัดการกระบวนการเทคนิคการปรับปรุงกระบวนการทำงานมาประยุกต์ใช้อย่างเหมาะสม อีกทั้งดำเนินการต่างๆ ในการสนับสนุนฝ่ายอื่น ๆ ในการออกแบบและทบทวนระบบงาน(๑o)ฝ่ายบริหารจัดการหนี้มีหน้าที่รับผิดชอบในงานบริหารภาระค้ำประกันหนี้จัดชั้นด้อยคุณภาพ (Non Performing Credit Guarantee : NPGs)โดยการป้องกันและแก้ไขปัญหาหนี้ NPGs พร้อมทั้งให้คำปรึกษา SMEs ให้สามารถปรับปรุงผลการดำเนินงานบรรเทาปัญหาและลดข้อขัดแย้งระหว่างผู้ให้กู้และผู้กู้และรับผิดชอบในงานเรียกคืนหนี้ค่าประกันชดเชยที่จ่ายไปแล้วประนอมหนี้ หรือใช้กระบวนการในการดำเนินคดีกับลูกหนี้เพื่อเร่งรัดในการจัดเก็บหนี้ต่อไป(๑๑)ฝ่ายบริหารความเสี่ยงมีหน้าที่ดำเนินงานด้านการจัดทำและทบทวนนโยบายบริหารความเสี่ยงดำเนินการตามกระบวนการบริหารความเสี่ยงรวมทั้งพัฒนาระบบและเครื่องมือในการบริหารความเสี่ยงโดยมีวัตถุประสงค์ที่จะควบคุมความเสี่ยงให้อยู่ภายในระดับความเสี่ยงที่ยอมรับได้ นอกจากนี้ยังมีการประเมินความเพียงพอและประสิทธิผลของระบบและเครื่องมือในการบริหารความเสี่ยงรวมถึงการทดสอบความน่าเชื่อถือของเครื่องมือที่ใช้ในการบริหารความเสี่ยงอย่างต่อเนื่อง(๑๒)ฝ่ายค่าประกันชดเชยมีหน้าที่ดำเนินงานด้านการกำหนดงบประมาณในการจ่ายค่าประกันชดเชย พิจารณาจ่ายค่าประกันชดเชยรวมทั้งให้ข้อเสนอแนะเพื่อปรับปรุงหลักเกณฑ์การจ่ายค่าประกันชดเชยที่เป็นประโยชน์ต่อบสย. พิจารณาคำขอภายหลังการค้ำประกัน เช่นการขอยกเว้นและขอคืนค่าธรรมเนียมการค้ำประกันการขอความยินยอมในการปรับปรุงโครงสร้างหนี้และหรือไถ่ถอนหลักประกัน ตลอดจนพิจารณาคำขอโอนสิทธิเรียกร้องการค้ำประกันของบสย.(๑๓)ฝ่ายบริหารการลงทุน มีหน้าที่ควบคุมดูแลการบริหารเงินลงทุน ให้เป็นไปตามนโยบายหลักเกณฑ์ และเงื่อนไขการลงทุนของกองทุนส่วนบุคคล บสย.และกำกับดูแลให้อยู่ในขอบเขตภายใต้ข้อจำกัดที่ได้รับอนุมัติจากคณะกรรมการ รวมทั้งทบทวนและปรับปรุงนโยบายการลงทุนกรอบ หลักเกณฑ์และแนวทางการปฏิบัติงานต่าง ๆ ที่เกี่ยวข้องให้เหมาะสมตลอดจนควบคุมดูแลการบริหารสภาพคล่องให้เป็นไปตามแนวทางปฏิบัติในการบริหารสภาพคล่องของ บสย.โดยคำนึงถึงความเพียงพอต่อความต้องการใช้ในการดำเนินงานได้อย่างต่อเนื่องและได้รับผลตอบแทนในระดับที่เหมาะสมตามสถานการณ์ของตลาด ภายใต้ความเสี่ยงที่ บสย.ยอมรับได้ และเป็นไปตามเป้าหมายขององค์กร(๑๔)ฝ่ายเทคโนโลยีสารสนเทศมีหน้าที่จัดทำและทบทวนนโยบายและแนวปฏิบัติด้านเทคโนโลยีสารสนเทศจัดทำแผนแม่บทเทคโนโลยีสารสนเทศขององค์กร รวมถึงแผนงานและงบประมาณด้านเทคโนโลยีสารสนเทศจัดหาหรือพัฒนาระบบงานคอมพิวเตอร์ บริหารจัดการระบบคอมพิวเตอร์ระบบเครือข่ายสื่อสาร และระบบฐานข้อมูลขององค์กรให้สามารถเชื่อมโยงกันได้อย่างมีประสิทธิภาพ มีความพร้อมใช้งานตลอดจนมีการรักษาความมั่นคงปลอดภัยตามมาตรฐานสากล จัดทำแผนรองรับเหตุการณ์ฉุกเฉินด้านเทคโนโลยีสารสนเทศและทดสอบแผนรวมถึงสื่อสารให้พนักงานเข้าใจและตระหนักถึงความสำคัญและหน้าที่ความรับผิดชอบต่อความมั่นคงปลอดภัยสารสนเทศขององค์กร(๑๕)สำนักงานกรรมการและผู้จัดการทั่วไป มีหน้าที่ศูนย์กลางในการประสานงานกับประธานกรรมการคณะกรรมการ เพื่อสนับสนุนการปฏิบัติหน้าที่ต่าง ๆในภารกิจขององค์กรบริหารการประชุมคณะกรรมการ บสย. คณะกรรมการบริหาร คณะผู้บริหาร (MC Meeting)รวมทั้งการดูแลและติดตามงานที่คณะกรรมการและหรือผู้จัดการทั่วไปสั่งการหรือมอบนโยบายอีกทั้งกลั่นกรองและวิเคราะห์ข้อมูลให้ข้อแนะนำเบื้องต้นแก่กรรมการเกี่ยวกับข้อกฎหมายและระเบียบ บสย.เป็นศูนย์กลางในการควบคุมและออกคำสั่งภายใน บสย. และจัดเก็บเอกสารสำคัญของ บสย.(๑๖)ฝ่ายตรวจสอบภายใน มีหน้าที่ดำเนินงานด้านการประเมินกิจกรรมต่าง ๆ ของ บสย.อย่างเป็นอิสระ การตรวจสอบภายในมีบทบาทที่สำคัญในการช่วยฝ่ายบริหารในการสร้างและรักษาสภาวะแวดล้อมของการควบคุมภายใน(Internal Control Environment)นอกจากนี้ยังมีการตรวจสอบประเมินและและทดสอบด้านความเพียงพอและประสิทธิผลของระบบการควบคุมภายใน ด้านการปฏิบัติตามนโยบายระเบียบปฏิบัติ กฎหมายและข้อบังคับ การตรวจสอบทางการเงิน การตรวจสอบการดำเนินงานการตรวจสอบการบริหาร การประเมิน ระบบงานสารสนเทศ การตรวจสอบการทุจริต ข้อผิดพลาดการละเลยและรายการผิดปรกติอื่น ๆ ตลอดจนมีบทบาทในการให้คำปรึกษาในด้านตรวจสอบและความเสี่ยงต่าง ๆ(๑๗)ฝ่ายทรัพยากรบุคคล มีหน้าที่ในการกำหนดหลักเกณฑ์แนวทางในการบริหารและพัฒนาบุคลากรให้เป็นไปตามนโยบายที่องค์กรกำหนด วิเคราะห์วางแผนการใช้อัตรากำลังพนักงานให้เหมาะสม กำหนดหลักเกณฑ์ระเบียบการสรรหาและว่าจ้างพนักงานให้เป็นไปตามนโยบายที่องค์กรกำหนดรวมทั้งกำหนดแนวทางบริหารอัตราผลตอบแทน และสวัสดิการต่าง ๆของพนักงานให้เหมาะสมกับภาวะเศรษฐกิจและสอดคล้องกับกฎหมายแรงงานตลอดจนพัฒนาบุคลากรให้มีความรู้ความสามารถ โดยกำหนดแนวนโยบายและวางแผนการฝึกอบรมรวมทั้งเป็นศูนย์กลางในการจัดทำระเบียบ คำสั่งเกี่ยวกับการบริหารทรัพยากรบุคคลการจัดทำ โครงสร้างองค์กร และคำบรรยายลักษณะงานตามภาระหน้าที่ความรับผิดชอบของฝ่ายงาน(๑๘)ฝ่ายประชาสัมพันธ์มีหน้าที่รับผิดชอบในการจัดทำแผนงานและดำเนินการด้านประชาสัมพันธ์เพื่อสร้างภาพลักษณ์ที่ดีขององค์กรบสย. (Corporate Brand building) และการรับรู้(Corporate Awareness) สู่กลุ่มเป้าหมาย(สาธารณชน สื่อมวลชน พนักงาน บสย.) ตลอดจนทำหน้าที่เป็นศูนย์กลางรวบรวมข้อมูลข่าวสารทุกด้านที่เกี่ยวข้องกับบสย. เช่น ผลิตภัณฑ์บริการ รวมไปถึงการนำไปเผยแพร่ผ่านสื่ออิเล็กทรอนิกส์ของบสย. ทั้งภายในและภายนอกองค์กร ดำเนินการงานด้านกิจกรรมเพื่อสังคม (Corporate Social Responsibility CSR) และด้านการสื่อสารภายในองค์กร (Internal communication)(๑๙)ฝ่ายกฎหมายและกำกับกิจการ มีหน้าที่ดูแลงานด้านกฎหมายและนิติกรรมต่าง ๆ ของ บสย.รวมถึงยกร่าง ทบทวน แก้ไขกฎหมาย กฎ ระเบียบ คำสั่ง หลักเกณฑ์ นิติกรรม สัญญาหนังสือและเอกสารต่างๆ ที่เกี่ยวข้อง อีกทั้งยังให้คำปรึกษา ให้ข้อพิจารณาและข้อเสนอแนะในประเด็นกฎหมายที่เกี่ยวข้องกับกิจการของ บสย.นอกจากนี้ยังมีหน้าที่ในการกำกับดูแล สอบทาน วิเคราะห์และประเมินกระบวนการปฏิบัติงานของหน่วยงานต่าง ๆ ในด้านการปฏิบัติตามกฎเกณฑ์กฎหมายและข้อกำหนดของหน่วยงานราชการและหน่วยงานกำกับดูแลเพื่อป้องกันความเสี่ยงที่จะเกิดขึ้นและวางมาตรการป้องกัน แก้ไข รวมทั้งสนับสนุนให้มีระบบการกำกับดูแลกิจการที่ดีพัฒนาและปรับปรุงนโยบายและคู่มือต่าง ๆเพื่อให้เป็นไปตามกฎเกณฑ์ที่หน่วยงานราชการและหน่วยงานกำกับดูแลกำหนด และประสานงานกับหน่วยงานราชการและหน่วยงานกำกับดูแลต่างๆ ที่เกี่ยวข้องกับการกำกับดูแล บสย.ข้อ ๖ สถานที่ติดต่อเพื่อขอรับข้อมูลข่าวสารของบรรษัทประกันสินเชื่ออุตสาหกรรมขนาดย่อม (บสย.) ฝ่ายประชาสัมพันธ์ เลขที่ ๒๙๒๒/๒๔๓อาคารชาญอิสสระทาวเวอร์ ๒ ชั้น ๑๗ ถ.เพชรบุรีตัดใหม่ แขวงบางกะปิเขตห้วยขวาง กรุงเทพฯ ๑๐๓๑๐ โทร. ๐ - ๒๘๙๐ ๙๘๓o โทรสาร ๐- ๒๘๙๐ ๙๙o๐ ณ วันที่ ๑๗พฤศจิกายน พ.ศ. ๒๕๕๙นิธิศ มนุญพรกรรมการและผู้จัดการทั่วไปบรรษัทประกันสินเชื่ออุตสาหกรรมขนาดย่อมวริญา/ปริยานุช/จัดทำ๑๖ มกราคม ๒๕๖๐นุสรา/ตรวจ๑๓ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๓ ง/หน้า ๔๑/๑๒ มกราคม ๒๕๖๐